REGOLAMENT TAL-KUMMISSJONI (KE) Nru 941/2004
tat-30 ta’ April 2004
li jistipula r-rifużjoni massima fuq l-esportazzjoni tar-ross mitħun, tond, medjan u tawwali A, għad-destinazzjoni ta’ ċerti pajjiżi terzi skond is-sejħa għall-offerti maħruġa bir-Regolament (KE) Nru 1897/2002
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 li jwassal għal organizzazzjoni komuni tas-suq fis-settur tar-ross (1), kif l-aħħar emendat bir-Regolament tal-Kummissjoni (KE) Nru 411/2002 (2), u b’mod partikolari l-Artikolu 13(3) tiegħu,
Billi:
(1)
Permezz tar-Regolament tal-Kummissjoni (KE) Nru 1897/2002 (3), infetħet sejħa għall-offerti għar-rifużjoni fuq l-esportazzjoni tar-ross.
(2)
Skond l-Artikolu 5 tal-Kummissjoni (KEE) Nru 584/75 (4), kif l-aħħar emendat bir-Regolament (KE) Nru 1948/2002 (5), fuq il-bażi ta’ l-offerti mressqa, il-Kummissjoni tista’, skond il-proċedura pprovduta fl-Artikolu 22 tar-Regolament (KE) Nru 3072/95 tistipula r-rifużjoni massima fuq l-esportazzjoni. Għal dan l-istipular, wieħed għandu jikkunsidra b’mod partikolari l-kriterji pprovduti fl-Artikolu 13 tar-Regolament (KE) Nru 3072/95. Is-sejħa għall-offerti tintrebaħ minn kull offerent li l-offerta tiegħu tkun tinsab fil-livell ta’ rifużjoni massima jew f’livell inferjuri.
(3)
L-applikazzjoni tal-kriterji msemmija hawn qabel għas-sitwazzjoni attwali tas-suq tar-ross involut twassal sabiex tiġi stipulata rifużjoni fuq l-esportazzjoni għall-ammont imsemmi fl-Artikolu 1.
(4)
Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Ir-rifużjoni massima fuq l-esportazzjoni tar-ross mitħun, medjan u tawwali A għad-destinazzjoni ta’ ċerti pajjiżi terzi hi stipulata fuq il-bażi ta’ l-offerti mressqa bejn id-26 u t-29 ta’ April 2004 għal 64,00 EUR/tskond is-sejħa għall-offerti msemmija fir-Regolament (KE) Nru 1897/2002.
Artikolu 2
ir-Regolament għandu jidħol fis-seħħ fl-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ April 2004.